**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 300**

(protokols Nr. 10, 3. p.)

**Par SIA “Madonas ūdens” pamatkapitāla palielināšanu**

Madonas novada pašvaldībai (turpmāk – “Pašvaldība”) pieder visas pašvaldības sabiedrības ar ierobežotu atbildību “Madonas ūdens”, reģistrācijas Nr. 47103001173, (turpmāk – “Kapitālsabiedrība”) kapitāla daļas.

 Pašvaldībā saņemta informācija no Kapitālsabiedrības, ka tiek veikta ūdens un kanalizācijas maģistrālo tīklu paplašināšana (izbūve) Stacijas ielā, Ērgļos un Smeceres sila mototrases dziļurbuma izveidošana, pamatojoties uz to izteikts lūgums palielināt Kapitālsabiedrības pamatkapitālu par 73 400,- *euro* (septiņdesmit trīs tūkstošiem četriem simtiem *euro* un 00 centiem).

 Lūgtā pamatkapitāla palielināšanās kopējais apjoms veidojas, ņemot vērā jau veiktos un plānotos darbus līdz objektu pabeigšanai, no ūdens maģistrālo tīklu izbūves un kanalizācijas maģistrālo tīklu paplašināšanas (izbūves) Ērgļos esošajā Stacijas ielā, kas kopā ir 50 300 *euro*, un Smeceres sils mototrases dziļurbuma izveidošanas, kurš sastāda 23 100 *euro*. Kopējā pieprasītajā finansējumā ir iekļauts arī abu norādīto objektu apsaistes izveide.

Pamatkapitāls tiek palielināts par 73 400 pamatkapitāla daļām, jo Kapitālsabiedrības vienas kapitāla daļas nominālā vērtība ir 1 (viens) *euro*.

 Pašvaldību likuma 4.panta pirmās daļas 1.punkts nosaka, ka pašvaldības viena no autonomajām funkcijām ir organizēt iedzīvotājiem ūdenssaimniecības pakalpojumus neatkarīgi no tā, kā īpašumā atrodas dzīvojamais fonds.

 Pašvaldību likuma 10.panta pirmās daļas 21. punkts nosaka, ka tikai pašvaldības domes kompetencē ir pieņemt lēmumus citos ārējos normatīvajos aktos paredzētajos gadījumos.

Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punkts nosaka, ka sabiedrības pamatkapitālu var palielināt dalībniekiem izdarot ieguldījumus sabiedrības pamatkapitālā un pretī saņemot attiecīgu skaitu jaunu daļu.

Pamatojoties uz Pašvaldību likuma 10. panta 21. punktu, Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punktu, 12.06.2025. Finanšu un attīstības komitejas atzinumu, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt SIA “Madonas ūdens”, reģistrācijas Nr. 47103001173, finansējumu 73 400,00 *euro* (septiņdesmit trīs tūkstoši četri simti *euro*) apmērā ūdens un kanalizācijas maģistrālo tīklu paplašināšanai (izbūvei) un apsaistes izveidei Stacijas ielā, Ērgļos, Ērgļu pagasta, Madonas novadā, un Smeceres sila mototrases dziļurbuma un tā apsaistes izveidošanai, palielinot SIA “Madonas ūdens” pamatkapitālu par 73 400,00 *euro* (septiņdesmit trīs tūkstošiem četriem simtiem *euro*) bez jaunu dalībnieku uzņemšanas, pretī saņemot jaunu attiecīgo daļu skaitu.
2. Uzdot SIA “Madonas ūdens” valdes priekšsēdētājam veikt Latvijas Republikā spēkā esošajos normatīvajos aktos noteiktās darbības pamatkapitāla palielināšanai un šo izmaiņu reģistrācijai Latvijas Republikas Uzņēmumu reģistrā.
3. Uzdot pašvaldības izpilddirektoram nodrošināt kontroli šī lēmuma izpildei.
4. Finansējumu piešķirt no dabas resursu nodokļa atlikuma un piešķirto finansējumu apmaksāt ne vēlāk kā 10 (desmit) darba dienu laikā no lēmuma spēkā stāšanās dienas.

Domes priekšsēdētājs A. Lungevičs

*Lauva 26199545*